
UN VALSTS MĒRĶDOTĀCIJAS UN PAŠVALDĪBAS DOTĀCIJAS FINANSĒJUMA SADALES
komisijas sēdes protokolam Nr. GND/2.20.1/26/1
Gulbenes novada Izglītības pārvalde izsludina iespēju pretendēt uz finansējumu interešu izglītības programmu īstenošanai 2026./2027. mācību gadā 
Uz interešu izglītības programmu īstenošanai paredzētajiem finanšu līdzekļiem var pretendēt gan Gulbenes novada pašvaldības izglītības iestādes, gan juridiskas un fiziskas personas, kuras Gulbenes novada pašvaldībā saņēmušas licenci programmas īstenošanai.
Interešu izglītības programmas pieteikums un programma jāizstrādā saskaņā ar noteikumos “Interešu izglītības programmu īstenošanas principi, kārtība un kritēriji valsts mērķdotācijas un pašvaldības dotācijas finansējuma sadalei Gulbenes novada pašvaldībā” noteiktajām prasībām. Dokuments pieejams:  https://www.gulbene.lv/lv/interesu-izglitibas-dokumenti
Interešu izglītības programmu īstenošanai paredzētā valsts mērķdotācijas un pašvaldības finansējuma procentuālais sadalījums 2026./2027. mācību gadā
· Kultūrizglītības interešu izglītības programmas (deja, mūzika, folklora, teātris, vizuālā un vizuāli plastiskā māksla) –  līdz 43%
· STEM interešu izglītības programmas (tehnoloģijas, inženierzinātnes, konstruēšana un tehniskā modelēšana,  lego, lego robotika, datorika, programmēšana, elektronika, radošās industrijas,  vides pētnieki, dabaszinātnes) -  līdz 23%
· sporta un fizisko aktivitāšu interešu izglītības programmas (vispusīgā fiziskā sagatavotība (VFS), galda spēles, individuālie sporta veidi, sporta spēles) – līdz 17%
· sociālās un pilsoniskās jomas interešu izglītības programmas (komunikācijas zinātnes,  ekonomika, uzņēmējdarbība, valoddarbība, medicīna un veselība) –  līdz 10%
· metodiskā darba nodrošināšanai – līdz 7%

Prioritātes interešu izglītības programmu īstenošanā
	Dziesmu un deju svētku tradīcijas saglabāšana. Saskaņā ar Dziesmu un deju svētku likuma 3. pantu - Dziesmu un deju svētki ir unikāla Latvijas kultūras tradīcija un latviešu nacionālās identitātes sastāvdaļa. Dziesmu un deju svētkus tradicionāli veido Vispārējie latviešu dziesmu un deju svētki un Latvijas Skolu jaunatnes dziesmu un deju svētki.

	Bērnu un jauniešu kvalitatīva iesaiste kultūras un sporta procesos saskaņā ar Vidzemes plānošanas reģiona ilgtspējīgas attīstības stratēģiju 2030 un Sporta politikas pamatnostādnēm 2022.- 2027.

	Tehnoloģiju  un digitālo prasmju attīstība saskaņā ar Izglītības attīstības pamatnostādnēm 2021. – 2027. gadam. 

	Vides izglītība kā ilgtspējīga dzīvesveida veicināšanas instruments saskaņā ar Latvijas ilgtspējīgas attīstības stratēģiju 2030.




[bookmark: bookmark=id.opus8ek4du4a][bookmark: _heading=h.6pjygddwg7w9]Programmu iesniegšana
	 Interešu izglītības programmu pieteikumi un programmas jāiesniedz līdz 2026. gada 17. augustam Gulbenes novada pašvaldības Klientu apkalpošanas centrā, Ābeļu ielā 2 (1. stāvā) ar norādi – Gulbenes novada Izglītības pārvaldei (interešu izglītības programma). Programmas var iesniegt arī elektroniski, nosūtot uz e-pastu izglitibas.parvalde@gulbene.lv, parakstot ar elektronisko parakstu.
Komisijas priekšsēdētāja								D.Kablukova
image1.jpg




